Diari Oficial de la Generalitat Valenciana


Sumari del DOGV 4469, del 28-03-2003 (2003/3581)

Informació pública de la ratificació del Conveni per a la remodelació de la xarxa arterial ferroviària de la ciutat, entre el Ministeri de Foment, la Generalitat Valenciana, l'Ajuntament de València, Renfe i GIF.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4469

Data del DOGV
:   28-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3581


Organisme emissor
:   Ajuntament de València

Tipus de document
:   Anunci

Informació pública de la ratificació del Conveni per a la remodelació de la xarxa arterial ferroviària de la ciutat, entre el Ministeri de Foment, la Generalitat Valenciana, l'Ajuntament de València, Renfe i GIF. [2003/Q3581]
  
El Ple de l'Ajuntament, en la sessió feta el 28 de febrer de 2003, va adoptar el següent acord:
  
Vist el Conveni subscrit el 26 de febrer de 2003, entre el Ministeri de Foment, la Generalitat Valenciana, l'Ajuntament de València, Renfe i GIF per a la remodelació de la xarxa arterial ferroviària de la ciutat de València; en compliment del Decret de l'Alcaldia, de data 27 de febrer de 2003; vists els informes del Servici de Planejament; i en virtut del que es disposa en els articles 57 de la Llei 6/1994, Reguladora de l'Activitat Urbanística, 152 i 154 del Reglament de Planejament de la Comunitat Valenciana, i la resta de preceptes concordants, s'acorda:
  
Primer. Ratificar el Conveni per a la remodelació de la xarxa arterial ferroviària de la ciutat de València subscrit el 26 de febrer de 2003, entre el Ministeri de Foment, la Generalitat Valenciana, l'Ajuntament de València, Renfe i GIF.
  
Segon. Suspendre, amb la finalitat de facilitar l'estudi o reforma de l'ordenació urbanística, l'atorgament de llicències de parcel·lació, edificació, demolició i d'activitat per a la implantació d'usos i activitats en els àmbits número 1, actuació urbanística parc central, número 2, quarter d'enginyers, i número 3, quarter d'artilleria, segons plànol adjunt a l'informe del cap del Servici de Planejament, de data 27 de febrer de 2003.
  
La suspensió afecta, així mateix, a l'atorgament de llicències de reforma i/o menors quan tinguen per objecte l'habilitació d'un local destinat a la implantació d'una nova activitats subjecta a la llicència.
  
La suspensió no afecta a l'atorgament de llicències provisionals d'activitat amb renúncia al dret d'exigir qualsevol indemnització, que es regiran per la seua normativa específica.
  
Tercer. La suspensió de llicències acordada implicarà, també, la dels acords aprovatoris de nous programes a l'àmbit afectat.
  
Quart. Comunicar el present acord a la Comissió Informativa d'Urbanisme en la primera sessió que faça, de conformitat amb el que es disposa en l'article 126.2 del Reial Decret 2.568/1986, de 28 de novembre, pel qual s'aprova el Reglament d'Organització, Funcionament i Règim Jurídic de les Entitats Locals.
  
Cinqué. Publicar el present acord en el Diari Oficial de la Generalitat Valenciana.
  
Contra l'acte administratiu transcrit, que és definitiu en via administrativa, i de conformitat amb l'establit en la Llei Reguladora de Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa, podeu interposar un dels següents recursos:
  
a) Amb caràcter potestatiu, recurs de reposició davant el mateix òrgan que va dictar l'acte recorregut, en el termini d'un mes, comptador des del sendemà de la recepció d'esta notificació.
  
Si transcorre un mes des del sendemà de la interposició del recurs de reposició sense que este s'haja resolt, podeu entendre que s'ha desestimat i interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos des del sendemà de la recepció d'esta notificació.
  
Tot això sense perjuí que puga exercitar qualsevol altre recurs o acció que estime procedent.